О, жени... Енциклопедия от А до Я, Юрий Греков
О, жени... Енциклопедия от А до Я, Юрий Греков
----------------------------------------------


Не е тайна, че понякога да измислиш заглавие на една книга е по-трудно, отколкото да я напишеш (във всеки случай за тези, които пишат книги).  И това е разбираемо: налага се да събереш само в две-три думи цялото съдържание на своя труд, да определиш неговата същност и смисъл.

В дадения случай не мен ми помогнаха самите герои, по-точно героините на тази книга - известни актриси и астронавтки, поетеси и кралици, знаменити куртизантки и предводителки на пирати, топ-модели и смели пътешественички, натурщици и спортистки, революционерки и контрареволюционерки, певици и монахини, императрици и... с една дума - тези, които през цялата история, от древните до днешните времена, са определяни и продължават да бъдат определяни като слабата половина на човечеството. Това мъжко (високомерно) определение споделях и аз естествено, преди да започна своята книга. Но мисля, че всеки, който я прочете, в това число и всеки от моите български читатели, ще разбере моето искрено недоумение, което се раждаше по време на работата: о, жени... А може би и моето възторжено удивление: о, жени! Така че след заглавието на книгата всеки е свободен да постави или многоточие, или възклицателен знак - и едното, и другото ще бъде вярно!